Държавен вестник, бр. 79, 2012 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  79
РАЗРЕШЕНИЕ № 303 
от 27 септември 2012 г.
за проучване на скалнооблицовъчни материали, 
подземни богатства по чл. 2, ал. 1, т. 6 от Закона 
за подземните богатства, в площ „Грамадата“, 
разположена в землището на с. Влахи, община 
Кресна, област Благоевград
На основание чл. 53, ал. 4 във връзка с чл. 7, 
ал. 2, т. 7, чл. 39, ал. 1, т. 3, чл. 5, т. 1 от Закона 
за подземните богатства и § 105, ал. 2 от преход-
ните и заключителните разпоредби на Закона за 
изменение и допълнение на Закона за подземните 
богатства (ДВ, бр. 100 от 2010 г.) и протоколно 
решение по т. 11 от протокол № 33 от заседанието 
на Министерския съвет на 5 септември 2012 г. 
разрешавам на „Бултера строй груп“ – ЕООД, 
Благоевград, титуляр на разрешението, дружество, 
вписано в търговския регистър на Агенцията по 
вписванията под ЕИК 101758885, със седалище и 
адрес на управление Благоевград 2700, ул. Джеймс 
Баучер 13, да извърши за своя сметка проучване 
на скалнооблицовъчни материали – подземни 
богатства по чл. 2, ал. 1, т. 6 от Закона за подзем-
ните богатства, в площ „Грамадата“, разположена 
в землището на с. Влахи, община Кресна, област 
Благоевград, при следните условия:
1. Срокът на разрешението е една година. 
2. Размерът на площта е 0,35 кв. км.
3. Границите на площта са определени с 
координати на граничните точки съгласно при-
ложението.
4. Условията за осъществяване на дейността 
по проучване, както правата и задълженията на 
титуляря се определят в договора за проучване. 
5. Видовете и обемите на геологопроучвател-
ните работи, както и добивът за технологични 
изпитания се определят в работната програма и 
договора за проучване.
6. Разрешението може да бъде обжалвано пред 
Върховния административен съд в 14-дневен срок 
от обнародването му в „Държавен вестник“.
7. Разрешението влиза в сила от датата на вли-
зане в сила на договора за проучване с титуляря.
8. Контролът по изпълнението на разрешението 
и на сключения договор се осъществява от ми-
нистъра на икономиката, енергетиката и туризма.
Министър:  
Д. Добрев
Приложение  
към т. 3
Координатен регистър на граничните точки, 
опре­делящи границите на площ „Грамадата“
Координатна система 1970 г.
№
X (m)
Y (m)
1.
4496120
8489814
2.
4496250
8490000
3.
4495300
8490400
4.
4495300
8490000
5.
4495550
8489900
6.
4495750
8489680
9308
АГЕНЦИЯ ПО ГЕОДЕЗИЯ, 
КАРТОГРАФИЯ И КАДАСТЪР
ЗАПОВЕД № РД-18-38(1)  
от 2 октомври 2012 г.
На основание чл. 156, ал. 1 от Административ-
нопроцесуалния кодекс, чл. 4, ал. 1, т. 1 и чл. 4, 
ал. 2 от Устройствения правилник на Агенцията 
по геодезия, картография и кадастър (АГКК), 
приет с ПМС № 302 от 2004 г., посл. изм., ДВ, 
бр. 58 от 2012 г., във връзка с жалба с вх. № 06-39 
от 25.09.2012 г. на областния управител на област 
София, след като се запознах с подадената по 
реда на чл. 49, ал. 2 от Закона за кадастъра и 
имотния регистър (ЗКИР) жалба вх. № 06-39 от 
25.09.2012 г. срещу Заповед № РД-18-38 от 10 юли 
2012 г. на изпълнителния директор на Агенцията 
по геодезия, картография и кадастър (ДВ, бр. 68 
от 2012 г.), с която се одобряват кадастралната 
карта и кадастралните регистри на Столична 
община (СО), район „Студентски“ (без територи-
ята на поземлените имоти, одобрени със Заповед 
№ 300-5-70 от 5.09.2003 г. и Заповед № РД-18-28 от 
25.07.2005 г. на изпълнителния директор на АГКК), 
и приложените към нея нови писмени доказател-
ства, установих, че в кадастралния регистър на 
недвижимите имоти (КРНИ) за имотите, предмет 
на жалбата, е записан като собственик и областни-
ят управител на област София. От представените 
към жалбата нови писмени доказателства се кон-
статира, че за имотите, предмет на жалбата, има 
предоставени права за стопанисване и управление 
на други държавни органи и организации, както и 
права на физически и юридически лица, които на 
основание чл. 30, ал. 2 във връзка с чл. 61, ал. 1 
и чл. 24, ал. 2 ЗКИР следва да бъдат отразени в 
кадастралната карта и в кадастралния регистър 
на недвижимите имоти.
Създаването на кадастралната карта и ка-
дастралните регистри по реда на ЗКИР е взаим-
носвързан процес, поради което производството 
по одобряване на кадастралната карта и кадас-
тралните регистри относно имотите, посочени 
в жалбата на областния управител на област 
София, следва да се проведе от етапа приемане 
на кадастралната карта и кадастралните регистри 
по чл. 45 ЗКИР.
Във връзка с гореизложеното и на основание 
чл. 49, ал. 1 ЗКИР и чл. 156, ал. 1 АПК оттеглям За-
повед № РД-18-38 от 10.07.2012 г. на изпълнителния 
директор на Агенцията по геодезия, картография 
и кадастър, с която са одобрени кадастралната 
карта и кадастралните регистри  за територията 
на район „Студентски“, Столична община, в частта 
є, касаеща индивидуализираните в жалба с вх. 
№ 06-39 от 25.09.2012 г. на областния управител на 
област София имоти с идентификатори, посочени в 
списъка от приложението, неразделна част от тази 
заповед. Връщам административното производство 
по отношение на имотите, посочени в списъка от 
приложението, неразделна част от тази заповед, 
на етапа на приемане на кадастрална карта и 
кадастрални регистри по чл. 45 ЗКИР.
Заповедта подлежи на обжалване в 14-дневен 
срок от съобщаването є на заинтересуваните 
лица по реда на Административнопроцесуалния 
кодекс пред Административния съд – София-град. 
Изпълнителен директор:  
Ал. Лазаров